Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Томислав Цветковски со службена легитимација број 28-0004 и Снежана Михајловска со службен алегитимација 28-0008, изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Охрид, со седиште на ул. 7 Ноември бр.282, застапуван од ВД Директорот Игор Еленчевски и со Записник ИП1 16-506 од 27.05.2024 година ја утврди фактичката состојба и врз основа на член 336 став 1 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/21, 294/21 , 99/22, 236/22, 65/23) го донесе следното:

**Р Е Ш Е Н И Е**

 Се ОПОМЕНУВА ВД Директорот Игор Еленчевски-одговорно лице на ЈУ Меѓуопштински центар за социјална работа Охрид, да ги отстрани неправилностите и недостатоците утврдени при вршење на КОНТРОЛНИОТ инспекциски надзор, односно да постапи по определените инспекциски мерки под точка 1 и 2 од решението бр. ИП1 16-506 од 29.12.2023 година:

 1. Центарот, во постапката по поднесено барање за регулирање на начинот на одржување на лични односи и непосредни контакти на малолетно дете со родителот со кој не живее, да ги презема сите потребни дејствија за правилно и целосно утврдување на фактичката состојба пред донесување на управен акт, односно да ги повикува родителите, да земе нивни писмени изјави на записник, да оствари комуникација со училиштето во кое детето посетува настава, да изврши непосреден увид во домот на подносителот на барањето, да спровде стручно методолошка работа со децата и имајќи ги предвид крајно нарушените односи и комуникација помеѓу родителите да ги упати тие самите или заедно со децата да посетат соодветно советувалиште, согласно член 79 и 85 од Законот за семејството.

**Рокот за извршување на изречената инспекциска мерка, изнесува 90 дена од денот на добивање на решението**

 2. Центарот, во случај кога постапува во повторена постапка, да ги почитува укажувањата на второстепениот орган, односно да презема дејствија за целосно и правилно утврдување на фактичката состојба пред донесување на управен акт, односно да преиспитува дали определената динамика на одржување на личните односи и непосредни контакти е во интерес на малолетните деца, да изврши стручно методолошка работа со малолетните деца, да ги процени потребите и интересите на малолетните деца, согласно член 14 став 1 од Законот за семејството.

**Рокот за извршување на изречената инспекциска мерка, изнесува 90 дена од денот на добивање на решението.**

3. Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

**Рокот за извршување на изречената инспекциска мерка, изнесува 3 дена по истекот на рокот за извршување на инспекциските мерки**

 4. Жалбата изјавена против ова решение, не го одлага неговото извршување.

**Образложение**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 322 и 329 став 1 алинеја 2 од Законот за социјалната заштита, преку инспекторите Томислав Цветковски со службена легитимација број 28-0004 и Снежана Михајловска со службена легитимација 28-0008, изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Охрид, со седиште на ул. 7 Ноември бр.282, застапуван од ВД Директорот Игор Еленчевски, во поглед на спроведувањето и примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, бр.53/21, 199/23), подзаконските, општите, поединечните и другите акти донесени врз нивна основа, со цел да се утврди постапувањето на установата по Решение број ИП1 16-506 од 29.12.2023 година, за отстранување на недостатоците и неправилностите констатирани на записник број ИП1 16-506 од 20.12.2023 година, во предметот на С. и М.Г. во постапка за уредување на личните односи и непосредни контакти на малолетно дете со родителот со кој не живее.

 Инспекторите за социјална заштита по извршен вонреден инспекциски надзор на 19.12.2023 година над субјектот на инспекциски надзор, ЈУ Меѓуопштински центар за социјална работа Охрид, за отстранување на недостатоците и неправилностите констатирани на записник број ИП1 16-506 од 20.12.2023 година, донесоа решение број ИП1 16-506 од 29.12.2023 година, со кое се определени мерки и рокови за постапување.

 На ден 22.05.2024 година инспекторите извршија контролен инспекциски надзор и притоа е утврдено дека одговорното лице на Установата делумно постапиле по определените мерки под тока 1 и 2 од решението бр. ИП1 16-506 од 29.12.2023 година, со што е сторен прекршок по член 350-а став 1 алинеја 1 од Законот за социјалната заштита -,,не постапи по решението за отстранување на констатираните недостатоци и неправилности во определениот рок (член 338 став 1 алинеја 1 и 2 од овој закон)

 Имено, инспекторите при контролниот инспекциски надзор утврдија дека Центарот во постапката за уредување на личните односи и непосредни контакти на малолетно дете со родителот со кој не живее, по поднесено барање од С. Г. со предложена динамика за начинот на одржување на личните односи и непосредни контакти на малолетната Н со него како родител со кој не живее, ги повикал родителите, земал нивни писмени изјави на записник со предложена динамика за одржување на личните односи и непосредни контакти на малолетно дете со родителот со кој не живее, остварил соработка со училиштето во кое детето посетува настава, извршил непосреден увид во домот кај двајцата родители, спровел стручно методолошка работа со децата, но имајќи ги предвид крајно нарушените односи и комуникација помеѓу родителите не ги упатил тие самите или заедно со децата да посетат соодветно советувалиште заради јакнење на родителските капацитети и одговорно родителство.

 Исто така, Центарот не постапил во целост по второстепеното решение и не ги утврдил сите факти и околности кои се битни за одлучување, односно не ги преземал потребните мерки за заштита на интересите на децата, не ги предупредил родителите за недостатоците во воспитанието и развојот на децата, не ги упатил тие самите или заедно со децата да посетат соодветно советувалиште и нема донесено решение за надзор над вршењето на родителското право, доколку тоа го бараат интересите на децата.

 Согласно член 76 став 2 од Законот за инспекциски надзор („Службен весник на Република Северна Македонија,, број 102/2019), ,,непостапувањето односно делумното постапување по инспекциски акт, претставува основа за примена на инспекциска мерка во согласност со закон,,.

 Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеја 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

Врз основа горенаведеното и утврдената фактичка состојба при контролниот инспекциски надзор, се донесе решение како во диспозитивот.

 Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-506 од 03.06.2024 година .

 Инспектори за социјална заштита,

 Томислав Цветковски

 Снежана Михајловска